CELEX: C2006/224/41
Language: fi
Date: 2006-09-16 00:00:00
Title: Asia C-281/06: Ennakkoratkaisupyyntö, jonka Bundesfinanzhof (Saksa) on esittänyt 28.6.2006 — Hans-Dieter Jundt ja Hedwig Jundt v. Finanzamt Offenburg

16.9.2006   
            
            
               FI
            
            
               Euroopan unionin virallinen lehti
            
            
               C 224/22
            
         Ennakkoratkaisupyyntö, jonka Bundesfinanzhof (Saksa) on esittänyt 28.6.2006 — Hans-Dieter Jundt ja Hedwig Jundt v. Finanzamt Offenburg
   (Asia C-281/06)
   (2006/C 224/41)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantajat: Hans-Dieter Jundt ja Hedwig Jundt
   
      Vastaaja: Finanzamt Offenburg
   Ennakkoratkaisukysymykset
   
               1)
            
            
               Onko Euroopan yhteisön perustamissopimuksen aiempaa 59 artiklaa (nyt EY 49 artikla) tulkittava siten, että sen suoja-alueeseen kuuluu myös sivutoiminen toiminta opettajana julkisoikeudellisen oikeushenkilön (yliopisto) palveluksessa tai sen toimeksiannosta silloin kun tätä toimintaa harjoitetaan lähes vapaaehtoistyönä ainoastaan kulu- ja haittakorvausta vastaan?
            
         
               2)
            
            
               Jos ensimmäiseen kysymykseen vastataan myöntävästi, onko palvelujen tarjoamisen vapauden rajoitus, joka muodostuu siitä, että korvausten osalta myönnetään veronhuojennuksia ainoastaan silloin, kun korvausten maksajina ovat kyseisen jäsenvaltion julkisoikeudelliset oikeushenkilöt (tässä: tuloverolain 3 §:n 26 kohta), perusteltu sen vuoksi, että kansallisvaltiollinen veronhuojennus on legitimoitu ainoastaan sillä, että toiminta tulee kyseisen jäsenvaltion jonkun julkisoikeudellisen oikeushenkilön hyväksi?
            
         
               3)
            
            
               Jos toiseen kysymykseen vastataan kieltävästi, onko Euroopan yhteisön perustamissopimuksen aiempaa 126 artiklaa (nyt EY 149 artikla) tulkittava siten, että vero-oikeudellinen sääntely, jonka avulla täydennetään koulutusjärjestelmän järjestämistä (kuten tässä tuloverolain 3 §:n 26 kohta), on sallittu ottaen huomioon, että jäsenvaltioilla on edelleen vastuu tältä osin?